ગઈકાલે જ એક ફિલ્મ જોઈ… ‘Social Networking’. એમાં માર્ક ઝૂકેરબર્ગની વાત છે. કેવી રીતે આ સાઈટ શરૂ કરી અને તેમાં મળેલા રિસ્પોન્સ અને મુશ્કેલીઓ. હા. માર્ક ઝૂકેરબર્ગ એટલે Facebookનો સ્થાપક અને C.E.O. માર્ક ઝૂકેરબર્ગ કોલેજમાં ભણતાં ભણતાં સોશિયલ નેટવર્કિંગની સાઈટ બનાવે છે અને જોતજોતામાં તે ખૂબ લોકપ્રિય બની જાય છે. આપણામાંથી કોઈને પણ Facebook વિશે કંઈપણ કહેવાની જરૂર નથી. આપણે બધાં જ એનાથી પરિચિત છીએ. ના, પરિચિત નથી ‘બંધાણી’ છીએ. આપણને ‘adiction’ છે આવી બધી ‘સોશિયલ નેટવર્કિંગ’ની સાઈટનું. સમય જતાં આવી સાઈટના સર્ફીંગથી થતા માનસિક રોગ અને સામાજિક પ્રશ્નો ઊભા થશે તો આપણને સહેજપણ નવાઈ નહીં લાગે. આખ્ખો ને આખ્ખો જીવતો જાગતો માણસ એમાં ખોવાઈ જાય છે અને એક સાઈટ પરથી બીજી સાઈટ પર ઠેકડા માર્યા કરે છે અને અમેરિકા, કેનેડા, ન્યુઝિલેન્ડ કે મુંબઈ, જામનગર, જોધપુર ફરીને બધા મિત્રોને મળીને પાછો આવે છે ત્યારે બધા ફેમિલી મેમ્બર્સ થાકીને અને કંટાળીને ઊંઘી ગયા હોય છે.